open-index/open-wikipedia-markdown huggingface dataset:
Ingøy kringkaster

**Ingøy kringkaster** var en langbølge radiosender på Ingøy i Måsøy kommune i Finnmark. Kringkasteren ble montert i år 2000 og skulle dekke havområdene i nord. Sendereffekten var på 100 kW på frekvensen 153 kHz. 

Programmet som ble sendt var NRK P1 med utvidet værmelding.

Stålmasta til Ingøy kringkaster er 362 meter høy. Den er det høyeste byggverket i Skandinavia.

Ingøy kringkaster ble stengt ned natt til den 2. desember 2019 klokken 00:06. Masta eies i dag av Telenor Towers (tidligere Telenor Infra). Demontering av installasjonen var planlagt utført i løpet av 2025, men har senere blitt utsatt. 

## Historie
Den første radiomasten ble satt opp i 1911, som ledd i kommunikasjonen med Svalbard. Senderen ble bombet av tyskerne den 6. juni 1940.

Etter at Tyskland gikk til krig mot Sovjetunionen i 1941, fikk stasjonen strategisk betydning for nazistene. Tyskerne gjenoppbygde derfor stasjonen for å kunne levere meteorologiske data til flystasjonen på Banak. Opplysningene ble viktig for de mange flyangrepene mot konvoiene i Barentshavet.

22. august 1944 ble stasjonen angrepet av flere britiske fly, som ødela senderen.
Flyene hadde Ingøy kringkaster som sekundærmål etter å ha angrepet Tirpitz tidligere på dagen.

Ingøy radio ble ikke gjenoppbygd etter krigen.

Det hadde i flere år vært snakket om en egen finnmarkssender for å bedre lytteforholdene for NRKs radiosendinger og værvarsler i Barentshavet. Planene strandet hver gang på grunn av de høye kostnadene knyttet til et slikt prosjekt.

På midten av 90-tallet presset Kystpartiets stortingsrepresentant Steinar Bastesen på for bygging. Han ble hørt, og i 1998 kom klarsignalet etter at Fiskeridepartementet og NRK i fellesskap inngikk avtale med Norkring om leie av sendekapasitet for et bedret sendenett på langbølge i nord.

Lokaliseringen ga imidlertid Norkring noe hodebry. Opprinnelig var tanken å benytte nedlagte DECCA Nordkapp som base for bygging av en ny sender, men Forsvaret protesterte på grunn kort avstand til sine installasjoner.

Flere aktuelle steder ble vurdert og valget falt til slutt på Ingøy. Grunnarbeidene startet høsten 1999, og selve mastebyggingen startet i mai 2000.

Masta ble Skandinavias høyeste byggverk med sine 362 meter. Til sammenligning er Eiffeltårnet 50 meter lavere. Fram til Ingøymasta sto klar, var Oslo Plaza med sine 117 meter Norges høyeste bygning.

En 100 kW Telefunken sender ble montert sommeren 2000, og sendte på 153 kHz. Lokaliseringen er 71°04Ø

Prislapp for Ingøy Kringkaster ble på 23.5 millioner kroner.

## Referanser


## Se også
* Liste over høye byggverk i Norge

## Eksterne lenker
* Bernt Erfjord: Norske Kringkastingssendere(Vintage Norwegian AM Transmitters)
* Oversikt over Norske Kringkastere utarbeidet ved samarbeid mellom DX-Listeners' Club (DXLC) og Just N. Qvigstad
* NRK: Til topps i Ingøymasta med tekniker Klaus Kvannli
* National Radio Club, USA: Ingøy 153 special transmission a success
* NRK: Bombet Ingøy radio for å svekke kommunikasjonen i Barentshavet
* Prøvesendinger på digital mellombølge fra Ingøy
* waniewski.de – antenna description
* Lær mer om Ingøy - Bilder og historie
Patsy O’Hara

**Patrick O'Hara** (mest kjent som **Patsy O'Hara**, irsk **Pádraig Ó hEadhra**; født 11. juli 1957, død 21. mai 1981) var et nordirsk medlem av Irish National Liberation Army (INLA). Han var den fjerde av ti fanger som døde under sultestreiken i Nord-Irland 1981. 

O'Hara ble født i Bishop Street i Derry. Han gikk inn i Fianna Éireann i 1970. To år senere ble broren Sean internert i Long Kesh. Kort tid før Bloody Sunday ble han såret av britiske soldater, og kunne ikke være med på marsjen som endte i blodbad. Han så den gå forbi hans hjem i Brandywell, og hendelsene den dagen gjorde et varig inntrykk på ham. 

I oktober 1974 ble O'Hara selv internert i Long Kesh. Innen løslatelsen i april 1975 hadde han blitt medlem av Irish Republican Socialist Party (IRSP) og INLA. I juni samme år ble han arrestert i Derry, og holdt i varetekt i seks måneder. I september 1976 ble han så arrestert enda en gang, og satt i varetekt i fire måneder. 

Etter den siste løslatelsen reiste han til Dublin, hvor han ble boende noen måneder. Mens han var der var han et aktivt medlem av ledelsen i IRSP. Han vendte tilbake til Derry i januar 1979, og ble aktiv i INLA. Den 14. mai 1979 ble han arrestert og dømt til åtte år for innehav av en håndgranat. Han ble sendt til Maze fengsel i januar 1980, og sluttet seg til pleddprotesten. Broren Tony var allerede aktiv i protesten. 

Ved begynnelsen av den første sultestreiken i 1980 ble han kommandant for INLA-fangene i Maze. Den 22. mars 1981 sluttet han seg til den andre sultestreiken. Den 21. mai døde han, 23 år gammel, etter 61 døgn uten å ta til seg næring.

## Referanser
Ivar Kristianslund

**Ivar Kristianslund** (født 1. januar 1934, død 19. april 2023) var en norsk rektor, bonde, samfunnsviter og politiker som var leder for flere kristenkonservative partier, deriblant Abort-motstanderne. Han var professor i statistikk ved Handelshøyskolen BI. 

Kristianslund ble utdannet sivilagronom ved Norges landbrukshøgskole i 1959 og cand.oecon. ved Universitetet i Oslo i 1962. I 1963 tok han en doktorgrad ved Landbrukshøgskolen og i 1972 en doktorgrad (ph.d.) i landbruksøkonomi ved Michigan State University. Avhandlingen fra 1963 hadde tittelen *En økonomisk analyse av matpotetmarkedet innen Gartnerhallens osloavdeling i tidligpotetsesongen i årene 1949 - 62*, mens avhandlingen fra 1972 hadde tittelen *Analysis of intraseasonal potato price movements*. Han tok teologistudier i godt voksen alder; En mastergrad i 2015 og en doktorgrad i 2019 (begge ved Knox Theological Seminary i Florida). I avhandlingen forsøker han å argumentere ut fra Bibelen for at utviklingslæren må avvises allerede på erkjennelses&shy;teoretisk basis.  

Han var i flere år ansatt ved NLH, blant annet som førsteamanuensis. Han var også studiedirektør ved Handelsakademiet (1974–1976), rektor ved BI Østfold (1994–1995) og professor i statistikk ved Oslo Handelshøyskole (1990–1993) og ved Handelshøyskolen BI (1993–1997).    

I 1998 ble Kristianslund leder for partiet Kristent Samlingsparti. Han forlot partiet i 2001 etter at sentralstyret tillot kvinner i ledelsen. Senere samme år startet han partiet Kristen Framtid, der verv var forholdt bekjennende kristne menn, men som aldri stilte til valg. I 2008 meldte han seg ut for å bli generalsekretær i partiet Abort-motstanderne.     

Religiøst-politisk markerte Kristianslund seg med et konservativt ståsted, spesielt innen områder som abort, kvinnelige prester, relasjoner mellom kjønn om homofilt samliv. 

Han var medlem av Strandebarm Prosti og drev fra 2001 nettavisen *I krist*.

I 1985 utgav han læreboka *Innføring i statistikk*.

## Referanser


## Eksterne lenker
*
Martin Hurson

**Edward Martin Hurson** (irsk **Máirtín Ó hUrsain**; født 13. september 1956, død 13. juli 1981) var et nordirsk medlem av Den provisoriske IRA (PIRA). Han var den sjette av ti fanger som døde under sultestreiken i Nord-Irland 1981.

Hurson vokste opp som en av ni søsken i Cappagh nær Dungannon i Tyrone. I tenårene sluttet han seg til PIRA. Han jobbet etter endt skolegang en tid som sveiser, og flyttet så til England i atten måneder for å jobbe i bygningsbransjen. Han bodde sammen med sin bror Francis. Da de to brødrene kom tilbake til Tyrone mot slutten av 1974 tilbrakte de en del av sin tid i Bundoran i Donegal, hvor PIRA hadde en treningsleir. 

I november 1976 ble Hurson arrestert sammen med Kevin O'Brien, Dermot Boyle, Peter Kane og Pat O'Neil. Han ble tiltalt og dømt for deltagelse i tre PIRA-angrep med landminer; et i Cappagh i september 1975, et i Galbally i november og et i Reclain i februar 1976. Ingen ble drept i angrepene, men flere medlemmer av Royal Ulster Constabulary (RUC) befant seg i livsfare. Han ble dømt til henholdsvis tyve, femten og fem års fengsel for angrepene. 

I Maze fengsel tok han del i pleddprotesten, og i 1981 sluttet han seg til sultestreiken. Han sluttet å ta til seg næring den 29. mai, da Brendan McLaughlin måtte trekke seg på grunn av blødende magesår.

Etter omkring førti dager mistet han evnen til å holde på væske, og han døde av dehydrering etter 46 dager, en langt kortere periode enn noen av de andre sultestreikende. Mot slutten vurderte familien å intervenere for å redde hans liv, men de ble fortalt at han antagelig hadde fått en permanent hjerneskade, og valgte å la ham fortsette aksjonen.

## Referanser
Liste over fylker i Nord-Carolina

**Liste over fylker i Nord-Carolina**. Den amerikanske delstaten Nord-Carolina består av 100 fylker.

## Referanser
Knut Skram

**Knut Skram** (født 18. desember 1937 i Hjørundfjord i nåværende Ørsta kommune i Møre og Romsdal) er en norsk operasanger. 

Han hadde sin oppvekst på Sæbø i Hjørundfjord og i Sogndal, der faren, Asbjørn Skram, var prest. Etter sangstudier i USA, Tyskland og Italia debuterte han ved Den Norske Opera i 1964, hvor han siden har sunget i over 50 hovedroller. I 1967 vant han 1. pris ved den internasjonale BDR-konkurransen i München og fire år senere 1.pris i Helsingfors. Han har hatt gjesteopptredener ved Glyndebourne Festival Opera, Aix-en-Provence Festival, Festspillene i Bergen og andre internasjonale festivaler. Han har også hatt gjesteopptredener ved operaene i Montreal, Köln, Hamburg og Nice og konsertopptredener ved Teatro la Fenice i Venezia og Accademia di Santa Cecilia i Roma. Skram har hatt solistoppgaver ved bl.a. Teatro Carlo Felice i Genova og ved operaen i Helsingfors.
Han har gjestet ledende operascener bl.a. i Berlin (Staatsoper og Deutsche Oper), München, Firenze, Buenos Aires, Brussel, Paris og Bolsjoj-teateret i Moskva. 

Skram er anerkjent tolker av lied-repertoaret og har hatt en omfattende internasjonal karriere som konsertsanger. Han har spilt inn en rekke solo-album og har også medvirket i flere TV-produksjoner bl.a. som Figaro i "Le nozze di Figaro" med Kiri Te Kanawa. Han har sunget med de fleste skandinaviske orkestrene og vært solist med bl.a. Wiener Symfoniker, London Philharmonic Orchestra (Promanade konserter i Albert Hall), Orchestre National de France og Orchestra di Santa Cecilia i Roma.

Skram hadde sin avskjedsforestilling ved Den Norske Opera i 2000, men har også hatt opptredener siden. I 2002 medvirket han ved Operaens gjestespill i Praha og i 2003/4 sang han tittelrollen i *Eystein av Nidaros* ved Olavsfestdagene i Trondheim. I 2008 hadde han et gjestespill ved Teato Liceu i Barcelona før han i april deltok i åpningen av det nye operahuset i Bjørvika. Skram medvirket også i *Jorden Rundt på 80 dager* som hadde urpremiere på Den Norske Opera 21. mai 2010.

Skram er også utdannet som arkitekt og innehar graden *Bachelor of Architecture Degree* fra Montana State University i 1963. Hans diplomoppgave hadde tittelen *An Operahouse*. Han var medlem av juryen for arkitektkonkurransen for det nye operahuset i Oslo og har sittet i styret for Den Norske Opera. Skram har vært jurymedlem flere ganger i Dronning Sonjas Internasjonale Musikkonkurranse. 

Skram er ridder av 1, klasse av St. Olavs Orden og har mottatt Kritikerprisen (1981/1982) for sin tolkning av tittelrollen i Don Giovanni, Lindemanprisen (1986), Anders Jahres kulturpris (2001) og er æresmedlem av Norsk Tonekunstnersamfund.

Han var gift med ballettdanser Hanne Skram (1937-2017) og er far til komponist Henrik Skram og onkel til sangeren og låtskriveren Eva Weel Skram.

## Referanser
Peder Skram

**Peder Skram**, (født ca. 1502, død 11. juli 1581) var en dansk admiral og sjøhelt, født på sin fars gods i Urup, nær Horsens i Jylland; Danmarks første riksadmiral og med årene tildelt tilnavnet «Danmarks våghals».

## Unge år
Skram mistet tidlig sin mor, og vokste opp hos sin mormor før han kom i tjeneste hos Henrik Gøye, og ble med ham på felttoget til Sverige 1518 og nederlaget ved Brännkyrka. Skram deltok også på Christian 2.s hærtokt til Sverige i 1520, ble lettere såret, men klarte å utmerke seg ved Uppsala da han berget han livet til den hardt sårede standardbæreren Mogens Gyldenstjerne. Han kom deretter i biskop Ove Billes tjeneste og deltok i Frederik 1.s beleiring av København fra juni 1523 til januar 1524 etter avsettelsen av Christian 2. Her ble Skram såret to ganger, og under krigstjeneste i Tyskland ble han såret alvorlig. Ved sin hjemkomst ble han utnevnt til hoffsinde og tildelt en gård i nærheten av farens gård Urup i 1529. Denne var allerede hans, da både foreldrene og den eldre broren var døde. På Urup kom han i konflikt med en nabo og hogg ham i 1531 ned under en krangel. Først i 1534 kom det til forlik med offerets familie, etter at Skram betalte dem et nokså moderat beløp, og han mistet heller ikke sin posisjon som hoffsinde. 

## Nedbrenningen av Hovedøya
I januar 1532 ble Hovedøya kloster plyndret av Mogens Gyldenstjerne som da var innsatt som lensherre på Akershus. Abbed Hans Andersen satt fengslet fordi han støttet den avsatte kong Christian 2. som ennå ikke hadde oppgitt Norge. I mars 1532 ble Skram og Tile Giseler, admiralen som våren 1523 hadde seilt Christian 2. og familien hans til Nederlandene, utnevnt til å lede en unnsetningsekspedisjon til Norge, der Gyldenstjerne satt på Akershus under beleiring av kong Christians menn. Ved Tønsberg klarte de å erobre noen av kong Christians skip, og i april 1532 brente de ned det tomme klosteret på Hovedøya og brannskattet folk langs Oslofjorden, før de satte kursen tilbake til Danmark. 

## Grevefeiden
I grevefeiden fra 1534 til 1536 var hans ry som sjømann allerede etablert. Han ble sendt av den danske regjeringen for å assistere Gustav Vasa, som på den tid var alliert med Christian III, i kamp mot Lübeck og den danske tronpretendent grev Christoffer. Peder Skram hjalp med å organisere den svenske flåten i løpet av krigen. Innsatsen reduserte hansaveldets innflytelse i Østersjøområdet, og ved kroningen i 1536 ble Peder Skram adlet som takk for innsatsen. Han fikk også plass i kongens råd og bidro der i kampen mot tysk dominans.

## Ny kommando
Peder Skram sa fra seg vervet som admiral i 1555. Sju år senere tok han igjen kommando, nå i forbindelse med sjuårskrigen, da kong Frederik I tilbød ham den. Han ble siden etterfulgt av Herluf Trolle og trakk seg tilbake. To ganger prøvde svenskene å beleire ham på slottet Laholm, hvor han bodde, men han klarte seg. Hans gods i Halland ble også raidet flere ganger.

Peder Skram er gravlagt ved Østbirk kirke, og på kirkegården er det satt opp et minnesmerke over han og familien utført av billedhuggeren Otto Evens.

## Referanser


## Litteratur
* Axel Larsen, Dansk-Norske Heltehistorier (København, 1893).
Mauser 13mm Tankgewehr

Den tyske panservernriflen **Mauser 13mm Tankgewehr** var det første våpenet som ble utviklet spesielt for bruk mot stridsvogner. Den hadde en vekt på 17,6&nbsp;kg og var 1,67&nbsp;m lang, normalt ble den bemannet av to personer. Panservernriflen var en forstørret versjon basert på **[[Gewehr 98]]**, og ble utviklet for å bruke en **Polte 13mm TuF** (Tank und Flieger Patrone) patron som hadde en stålkjerne på 52,5&nbsp;g. Denne kulen kunne penetrere 22&nbsp;mm pansret stål på en avstand av 100&nbsp;m. Den ble produsert fra mai 1918, og  eksemplarer var produsert ved krigens slutt, men av disse ble bare  sendt til operative avdelinger. Noen få kopier ble produsert etter den første verdenskrig i Sverige, og i Sovjetunionen så sent som i 1941.

## Eksterne lenker
*
Roxette

**Roxette** er en svensk popduo som opprinnelig bestod av Per Gessle (f.1959) og Marie Fredriksson (1958–2019).

Duoen ble dannet i 1986 og har solgt over 75 millioner plater i hele verden. Bandet har hatt fire førsteplasser på den amerikanske Billboard-listen, med låtene «The Look», «It Must Have Been Love», «Listen to Your Heart» og «Joyride».

Marie Fredriksson slet i lengre tid med kreft, og bandet kunngjorde i 2016 at det ikke kommer til å legge ut på turné eller holde flere konserter. Fredriksson døde 9. desember 2019 og etterlot seg sin ungarske ektemann og to barn.

Våren 2022 meddelte Per Gessle at bandet skulle gjenoppstå med nytt navn, *PG Roxette*, sammen med vokalistene Helena Josefsson og Dea Norberg.

Fra 2024 turnerer Gessle på nytt under Roxette-navnet, nå med Lena Philipsson på kvinnelig vokal. Senhøsten 2025 spiller de tre arenakonserter i Norge.

## Diskografi

### Album
* 1986 – *[[Pearls of Passion]]*
* 1987 – *[[Dance Passion - The Remix Album]]*
* 1988 – *[[Look Sharp!]]*
* 1991 – *[[Joyride]]*
* 1992 – *[[Tourism]]*
* 1994 – *[[Crash! Boom! Bang!]]*
* 1995 – *[[Rarities (Roxette-album)|Rarities]]*
* 1995 – *[[Don't Bore Us, Get to the Chorus!]] Roxette's Greatest Hits*
* 1996 – *[[Baladas En Español]]*
* 1999 – *[[Have a Nice Day]]*
* 2001 – *[[Room Service (Roxette-album)|Room Service]]*
* 2002 – *[[The Ballad Hits]]*
* 2003 – *[[The Pop Hits]]*
* 2006 – *[[Roxette Hits]]*
* 2006 – *[[The Rox Box/Roxette 86-06]]*
* 2008 – *[[The Pop Hits & Ballad Hits & The Complete Video Collection]]*
* 2011 – *[[Charm School (Roxette album)|Charm School]]*
* 2011 – *[[Greatest Hits]]*
* 2012 – *[[Travelling]]*
* 2013 – **
* 2014 – *[[XXX The 30 Biggest Hits]]*

### Singler
* 2015 – «It Must Have Been Love» 25th Anniversary Edition
* 2016 – «It Just Happens»

## Turnéhistorie
* *[[XXX The 30th Anniversary Tour]]* (2014-2016)

## Roxettes konserter i Norge
* 13. juni 2015: Sverresborg Arena
* 22. august 2015: Gamle Kirkeplass
* 17. august 2012: Parkenfestivalen Bodø
* 7. juli 2011: Stavernfestivalen
* 10. desember 2025: Unity Arena, Fornebu
* 12. desember 2025: Sparebanken Møre Arena, Ålesund
* 13. desember 2025: Trondheim Spektrum

## Priser og utmerkelser (utvalg)
* 2001 – Exportpriset

## Referanser


## Eksterne lenker
* 
* 
* 
*
Kevin Lynch (INLA)

**Kevin Lynch** (irsk **Caoimhghín Ui Loinsigh**; født 25. mai 1956, død 1. august 1981) var et nordirsk medlem av Irish Republican Liberation Army (INLA). Han var den syvende av ti fanger som døde under sultestreiken i Nord-Irland 1981. 

Lynch ble født i Dungiven i Derry. Han ble dømt til ti års fengsel for å stjele hagler, deltagelse i en straffeskyting og for å konspirere for å stjele våpen fra sikkerhetsstyrkene. I desember 1977 ble han sendt til Maze fengsel, der han ble involvert i pleddprotesten. 

Den 23. mai 1981 sluttet han seg til sultestreiken. Lynch døde den 1. august, etter 71 døgn uten å ta til seg næring. Dette var den lengste perioden noen av de sultestreikende holdt ut.

## Referanser
Kevin Lynch

**Kevin Lynch** er navnet til flere personer:

*Kevin A. Lynch, amerikansk byplanlegger
*Kevin G. Lynch, canadisk embetsmann
*Kevin Lynch (INLA), irsk militant republikaner
*Kevin Lynch (programvareutvikler), *Chief Software Architect* hos Adobe Systems
*Kevin Lynch (basketballspiller), tidligere NBA-spiller (1991&ndash;93)
Liste over fylker i Tennessee

**Liste over fylker i Tennessee**. Den amerikanske delstaten Tennessee består av 95 fylker.

## Referanser
Fruholmen fyr

**Fruholmen fyr** er et fyr i Måsøy kommune i Finnmark. Fyret ligger på Fruholmen nord for Ingøya, og er verdens nordligste fyrstasjon. Det er også det mest værharde fyret i Norge.

Det opprinnelige fyret i støpejern ble bygd i perioden 1864–1866, og tent første gang 25. august 1866. Det fyrtårnet var 33 meter høyt. Opprinnelig ble fyrlyset drevet med fettolje, men fra rundt 1875 ble det brukt parafin. Fyret fikk telefon i 1931. Fruholmen fyr var det eneste i Finnmark som ikke var okkupert av tyskerne under 2. verdenskrig, men i november 1944 ble den daværende fyrfamilien tvunget til å evakuere fyret, og fyrstasjonen ble bombet og jevnet med jorden.

Et nytt fyr i jernbetong ble bygd etter krigen, og fyret ble tent igjen i 1949. Det nye fyret ble drevet med strøm fra dieselaggregater. I 1963 ble en strømkabel lagt fra Ingøy til fyret, og et radiofyr ble montert året etter. I 1973 ble fyret omgjort til tørnstasjon med bare to mann på vakt, og familiebosettingen på fyret ble avviklet. Fruholmen fyr ble automatisert og avfolket i 2006.

## Litteratur
*Ellingsve, Eli Johanne (2012): Ishavsfyr

## Eksterne lenker
* Båtbørsen: Fruholmen - verdens nordligste fyrstasjon
* Finnmark Dagblad: Kystverket vil leie ut Fruholmen
Wizex

**Wizex** er et svensk danseband. Wizex ble dannet i 1973 i Osby i Sverige.

## Diskografi
### Album
**Skratta och le* (1974)
**Rusar vidare* (1975)
**Har du glömt* (1976)
**Wizex bäzta* (1976)
**Som en sång* (1977)
**Miss Decibel* (1978)
**Carousel* (1978)
**Some Girls & Trouble Boys* (1979)
**Greatest Hits* (1980)
**You Treated Me Wrong* (1980)
**Nattfjäril* (1982)
**Julie* (1983)
**Det är dej jag väntar på* (1984)
**Ska du komma loss* (1985)
**Dansa i månens sken* (1987)
**Mjölnarens Irene* (1988)
**Vägen hem* (1989)
**Spanska ögon* (1990)
**Musik Paraden* (1991)
**Jag kan se en ängel* (1992)
**Jag måste ge mej av* (1992)
**Vår hemmagjorda dansmusik* (1993)
**Julafton hemma* (1993)
**Wizex med Lena Pålsson & Kikki Danielsson* (1995)
**Varma vindar* (1995)
**Några enkla rader* (1997)
**Jorden snurrar* (1997)
**Samma ensamma jag* (1997)
**Mot nya mål* (1998)
**20 Bästa* (1998)
**JubileumsDans* (1998)
**Take Me to Your Heaven* (1999)
**Place de Trocadero* (1999)
**Tusen och en natt* (1999)
**Om du var här* (2000)
**Guldkorn* (2002)
**Wizexponerad* (2006)
* *Innan det är för sent* (2010)
**Simsalabim* (2012)
**Morgonsol* (1990)
**12 favoritlåtar* (?)
**Bugga loss till Wizex* (1987)

## Referanser


## Eksterne lenker
* 
* 
*  Wizex offisielle hjemmeside
Gyllene Tider

**Gyllene Tider** er en svensk popgruppe dannet i Halmstad og Harplinge. Per Gessle (vokal og gitar) og Mats Persson (gitar) startet bandet Grape Rock i 1976, og fikk etterhvert med bassisten Anders Herrlin, trommeslageren Micke «Syd» Andersson og Göran Fritzon på keyboard og endret bandets navn til Gyllene Tider i 1978. Per Gessle er også kjent som gitarist og låtskriver i Roxette. 

Bandet var et av Skandinavias mest populære på begynnelsen av 1980-årene, med blant annet flere plasseringer på både albumlistene og singellistene i Norge. Av deres mest kjente låter kan nevnes «När vi två blir en», «(Kom så ska vi) Leva livet», «Sommartider» og «Gå & fiska». 

Gyllene Tider la opp første gang i 1985, men den første gjenforeningen var allerede i 1989. De ga ut samleabumet *Instant Hits!*, som inneholdt seks nye låter i tillegg til bandets mest kjente låter. I 1995 spilte bandet inn tre nye låter og året etter spilte de en rekke konserter på *Återtåget '96*-turneen og ga ut en EP med fire nye låter. Deretter ble det stille fra bandet i nesten åtte år, før de i 2004 feiret sitt 25-årsjubileum med å gi ut albumet *Finn 5 Fel!* og gjennomførte en sommerturné. 

Bandet ble midlertidig gjenforent 14. august 2010, da de kom på scenen som en overraskelse for hjemmepublikummet i Halmstad, og fremførte tre låter etter Roxettes konsert. Bandet ble så gjenforent igjen i januar 2013 med nytt album og 19 konserter i Sverige. Etter utgivelsen av albumet *Samma skrot och korn* i juni 2019 annonserte nok en gang at bandet skulle legge opp etter en avskjedsturné i Norge og Sverige sommeren 2019, men ble gjenforent nok en gang høsten 2022. 

30. juni 2023 ga bandet ut sitt åttende studioalbum, *Hux Flux* og la ut på sommerturné i Sverige og Norge. 

## Diskografi
### Studioalbum
* 1980 – *Gyllene Tider*
* 1981 – *Moderna Tider*
* 1982 – *Puls*
* 1984 – *The Heartland Café* (engelske tekster)
* 2004 – *Finn 5 fel!*
* 2013 – *Dags att tänka på refrängen*
* 2019 – *Samma skrot och korn*
* 2023 – *Hux Flux*
### Konsertalbum
* 1990 – *Parkliv!* (konsertopptak fra 1981)
* 1997 – *Återtåget Live!*
* 2004 – *GT25 Live!*
* 2019 – *GT40 Live!*
### Samlealbum
* 1989 – *Instant Hits!*
* 1990 – *Konstpaus* 
* 1994 – *Samlade Tider*
* 1995 – *Halmstads pärlor - Samtliga hits! 1979-95*
* 1997 – *Ljudet av ett annat hjärta/En samling*
* 2004 – *GT 25 – Samtliga hits!*
* 2013 – *Soldans på din grammofon*
### EP
* 1978 – *Gyllene Tider*
* 1981 – *Swing & Sweet* (bonus-EP utgitt med de første  eksemplarene av albumet *Moderna Tider*)
* 1996 – *Gyllene Tider EP («Gå & fiska!»)*

## Medlemmer
*Per Gessle (gitar, vokal, munnspill)
*Mats «MP» Persson (gitar)
*Anders Herrlin (bass)
*Göran Fritzon (keyboard, Farfisa-orgel)
*Micke «Syd» Andersson (trommer)

## Referanser


## Eksterne lenker
* 
*
Petra (band)

**Petra** er et kristent rockeband grunnlagt i 1972 av gitarist Bob Hartman. Greg X Volz kom tidlig inn som vokalist, før John Schlitt overtok rollen på midten av 1980-tallet. Volz returnerte senere som vokalist i prosjektet «Classic Petra» på 2010-tallet.

I løpet av bandets karriere har Petra utgitt 29 album, inkludert enkelte spanskspråklige versjoner, og solgt rundt ti millioner eksemplarer. Bandet ble oppløst i desember 2005, men har senere gjenoppstått i ulike konstellasjoner, blant annet som «2 Guys from Petra» (Hartman og Schlitt) og «Classic Petra». Bandet gjenforentes under navnet Petra og holdt konserter i Norge i 2023 og 2024.

I januar 2026 ga Petra ut albumet *HOPE*.

Medlemmer av bandet har også vært aktive i andre musikalske sammenhenger, blant annet knyttet til Skjærgårds Music & Mission Festival. Prosjektet «Classic Petra» ga i 2010 ut albumet *Back to the Rock*, med nyinnspillinger av materiale fra perioden 1980–1985 samt to nye sanger. Denne besetningen besto av Bob Hartman (gitar), Greg X. Volz (vokal), John Lawry (tangenter), Louie Weaver (trommer) og Mark Kelly (bass). Gruppen gjennomførte en verdensturné i 2011 og spilte blant annet på Skjærgårds Music & Mission Festival samme år.

## Besetning
PETRA bestod i 2024 av følgende medlemmer:

* Bob Hartman (gitar)
* John Lawry (tangenter)
* John Schlitt (vokal)
* Greg Bailey (bass)
* Cristian Borneo (trommer)
## Eksterne lenker
* 
*
Thomas McElwee

**Thomas McElwee** (irsk **Tomás Mac Giolla Bhuidhe**; født 30. november 1957, død 8. august 1981) var et nordirsk medlem av Den provisoriske IRA (PIRA). Han var den niende av ti fanger som døde under sultestreiken i Nord-Irland 1981. 

McElwee ble arrestert for et brannbombeangrep i Ballymena. Han ble selv skadet i angrepet, og holdt på å miste synet. Etter et sykehusopphold ble han tiltalt for mordet på Yvonne Dunlop, en 26 år gammel protestant som ble drept da en av brannbombene han hadde plassert ut ødela butikken hennes, Alley Katz Boutique. Han ble i september 1977 dømt til livsvarig fengsel; dommen ble senere redusert til tyve år. 

I Maze fengsel ble han involvert i pleddprotesten. Han sluttet seg i 1981 til sultestreiken, og døde 23 år gammel etter 62 dager uten å tatt til seg næring. Hans åtte søstre bar kisten i begravelsen. 

McElwee var fetter av Francis Hughes, som var den andre som døde under sultestreiken. Han var også fetter av fader Oliver Crilly, en katolsk prest som forsøkte å megle under sultestreiken.
Mathias Eick

**Mathias Eick** (født 26. juni 1979 på gården Vestheim i Hof ved Eidsfoss i Vestfold) er en norsk jazzmusiker (trompet).

Mathias Eick er yngste sønn i en familie der moren Kirsti er korsanger, faren Jürgen en jazzmusiker, søsteren Trude Eick valthornist og broren Johannes jazzbassist.

Fra han var fem år frem til 14-årsalderen studerte han piano for ulike pedagoger i Drammen. Hans hovedinstrument er trompet, som han begynte å spille da han var seks år gammel. I tillegg kan han spille akustisk bass, vibrafon, piano og gitar.

Etter videregående skole begynte han på musikklinjen ved Toneheim Folkehøyskole ved Hamar og deretter tok han utdannelse ved Jazzlinja i Trondheim.

Han har ofte opptrådt med Jaga Jazzist og Trondheim Jazzorkester (blant annet med Chick Corea). I hans merittliste er også innspillinger med de norske gruppene Turboneger, DumDum Boys, Motorpsycho, D'Sound og Bigbang.

Sommeren 2006 var han på turne med Jan Gunnar Hoff Group og Mike Stern og i oktober/november på europaturné sammen med Thomas Dybdahl. Han en del av bandet til Manu Katché, har spilt kirkemusikk med Torbjørn Dyrud (*Signs and traces*, 2008) og ga ut egen plate (2008).

Mathias Eick er medlem av Norsk Komponistforening.

## Utgivelser
* *Midwest* (ECM 2015). Med Gjermund Larsen: violin; Jon Balke: piano; Mats Eilertsen: double bass; Helge Norbakken: percussion
* *Skala* (ECM (plateselskap)|ECM, 2011). Med Audun Erlien bass, Gard Nilssen/Torstein Lofthus trommer, Tore Brunborg saksofon, Sidsel Walstad harpe og Andreas Ulvo/Morten Qvenild piano.
* *The Door* (ECM, 2008). Med musikerne Audun Kleive, Jon Balke, Audun Erlien, samt Stian Carstensen
* *[[Shadows of the Sun]]*, album fra bandet Ulver utgitt 2007. Eick spilte trompet.
* *[[The Sham Mirrors]]*, album fra black metal-bandet Arcturus

## Priser
* I 2001 fikk med bandet «Motif», der han var medlem, 1. prisen «Young&nbsp;Nordic&nbsp;Jazz&nbsp;Comets».
* Mathias Eick er kåret til verdens beste unge Jazztalent for 2006. Prisen på 20 000 amerikanske dollar ble utdelt 14. januar 2007 i New York av *International Jazz Festivals Organizations (IJFO)* og *International Association for Jazz Education (IAJE)*. I tillegg til pengesummen inngår i prisen invitasjon til opptreden på noen av verdens mest anerkjente jazzfora innenfor IJFO-nettverket, blant annet *Montreux Jazz Festival* i Sveits, *Montreal Jazz festival* i Canada og *Monterey Jazz Festival* i USA. Mathias Eick ble nominert som kandidat for denne prisen av festivalsjef Jan Ole Otnæs ved Moldejazz.
* Ble 21. februar 2009 tildelt StatoilHydro-stipendet under  2009.
* Kardemommestipendiet 2010
* DNB-prisen på Kongsberg Jazzfestival (300.000 kr)

## Referanser



## Eksterne lenker
* 
* Biografi fra Jazzbasen.
* Mathias Eick - Medlemsside Norsk Komponistforening
Michael Devine

**Michael Devine** (irsk **Mícheál Ó Duibhinn**; født 26. mai 1954, død 21. august 1981) var et nordirsk medlem av Irish National Liberation Army (INLA). Han var den siste av ti fanger som døde under sultestreiken i Nord-Irland 1981. 

Devine var startet sin paramilitære karriere i Den offisielle IRA, men gikk i 1975 over til INLA. I september 1976 ble han og to andre INLA-medlemmer, Desmond Walmsley og John Cassidy, pågrepet med rifler, hagler og 3000 runder ammunisjon som de hadde stjålet i Lifford i Donegal. Han ble i 1977 dømt til tolv års fengsel for grovt tyveri og innehav av våpen. 

Han ble med på pleddprotesten i Maze fengsel. I mai 1981 sendte han et åpent brev til kardinal Basil Hume som svar på kardinalens uttalelse om at sultestreik er «en form for vold mot ens egen kropp». Den 22. juni sluttet han seg til sultestreiken. 

Devine døde den 21. august, 27 år gammel. Han hadde da ikke tatt til seg næring på 60 døgn.

## Referanser
Varsleren

***Varsleren*** er en dokumentarisk bok utgitt i 2006, skrevet av journalisten Jon Hustad og med et etterord av Carl August Fleischer, som handler om saken ved Rikshospitalet der den 22 måneder gamle for tidlig fødte gutten Fredrik Hagen døde under et medisinsk forsøk  i 1992. Foreldrene hadde ikke gitt samtykke til noe slikt forsøk, og forsøket hadde ingen forskningsmessig eller klinisk verdi. Hele forskningsprosjektet hadde vært kontroversielt fra starten på grunn av etiske aspekter. Boken beskriver hva som skjedde da en av Norges mest respekterte barneleger, professor Ola Didrik Saugstad, ved en ren tilfeldighet ble kjent med saken og varslet sine overordnede tjenestevei om det som hadde skjedd i 1995. Istedenfor at det ble innledet en undersøkelse av dødsfallet, ble saken starten på en heksejakt på professoren som hadde varslet. Saugstad ble truet med injuriesøksmål av forskerne bak prosjektet, beskyldt for løgn av dekanus ved det medisinske fakultet, ble truet med at saken ville gå ut over hans internasjonale karriere og beskyldt for å være illojal.

Hustad mener at det i denne saken var to tankesystemer som kolliderte: Den internasjonalt renommerte forskeren Saugstad insisterte på en akademisk standard, mens hans motstandere var preget av laugtankegang, og så det som viktigere å beskytte lauget og dekke over feil.

Boken fikk betydelig presseomtale og førte til omfattende debatt.

## Litteratur
*Hustad, Jon (2006): *Varsleren*. Oslo: Spartacus. ISBN 978-82-430-0366-8
Liste over fylker i New Hampshire

**Liste over fylker i New Hampshire**. Den amerikanske delstaten New Hampshire består av 10 fylker.

*Belknap County
*Carroll County
*Cheshire County
*Coos County
*Grafton County
*Hillsborough County
*Merrimack County
*Rockingham County
*Strafford County
*Sullivan County

## Referanser
Den skitne protesten

**Den skitne protesten** (*The dirty protest*) var andre fase i en konflikt mellom republikanske paramilitære fanger i Maze fengsel i Nord-Irland og den britiske regjeringen. 

Da man i 1976 avskaffet *[[Special Category Status]]*, som hadde gitt paramilitære fanger status som politiske fanger og visse spesielle rettigheter, begynte fangene en protest rettet mot at de måtte gå i fengselsuniform og ikke i egne klær. Denne første fasen kalles pleddprotesten, ettersom deltagerne fra PIRA og INLA kledde seg i improviserte klær laget av pledd fra cellene. 

Det var et krav om at de måtte gå i uniform for å kunne bruke toalettene, og derfor hadde deltagerne i protesten bøtter på cellene. Etter flere fysiske angrep på fanger som skulle ut for å tømme dobøttene begynte mange av fangene å nekte å forlate sine celler. I stedet urinerte de mot dørsprekken og tømte ekskrementer ut av vinduene. Fengselsbetjentene svarte med å blokkere vinduene og å bruke mopper for å feie urinen inn i cellene igjen, og deltagerne begynte da å smøre sine ekskrementer på veggene, derav navnet *den skitne protesten*. Mange av dem ble syke som følge av dette. 

Høsten 1980 begynte en sultestreik i fengselet. Den ble avblåst da den britiske regjeringen tilsynelatende gav etter, men da det viste seg at dette ikke var tilfelle begynte protestene på nytt. Den 3. oktober 1981 endte den andre sultestreiken etter at ti fanger hadde dødd. To dager senere annonserte minister for Nord-Irland James Prior at fangene kunne bære egne klær. Dermed ble også pleddprotesten og den skitne protesten avsluttet.
Jens Saugstad

**Jens Saugstad** (født 1956) er en norsk filosof. Han er professor i filosofi ved Universitetet i Oslo.

Han er sønn av psykologiprofessor Per Saugstad og bror av barnelegen Ola Didrik Saugstad. Han tok magistergraden i filosofi ved Universitetet i Oslo i 1982 og den filosofiske doktorgrad samme sted i 1994. I 2001 ble han professor.

Høsten 2020 ble Saugstad offentlig kritisert av førsteamanuensis ved OsloMet og ekstremismeforsker, Lars Gule, etter et innlegg på Facebook der Saugstad brukte emneknaggen om at 50 er 50 for mye, som viser til det minimale antallet regjeringen har sagt Norge vil ta imot fra Mória flyktningleir. Saugstad svarte på kritikken i et intervju i studentavisen Universitas. Han har redegjort for sitt syn på gode og dårlige begrunnelser i flyktningpolitikken i flere artikler i avisen Klassekampen.

Saugstad har sett det som en særlig oppgave å bidra med filosofiske analyser i den offentlige debatten og har publisert kronikker og avisinnlegg om samfunnsspørsmål som abort, bistand, straff, dyrevern, Grunnloven, og Israel/Palestina-konflikten. 

## Se også
* Saugstad, for flere med etternavnet

## Referanser


## Eksterne lenker
* 
*
Brown County (Ohio)

**Brown County** er et fylke i den amerikanske delstaten Ohio. Det ligger i sør i staten og det grenser mot Clinton County i nord, Highland County i nordøst, Adams County i øst og mot Clermont County i vest. Det har også grense mot delstaten Kentucky i sør.

Brown Countys totale areal er 1&nbsp;283 km² hvorav 9 km² er vann. I 2000 hadde fylket 42&nbsp;285 innbyggere og administrasjonssenteret ligger i byen Georgetown.

Fylket ble grunnlagt 1. mars 1818 med fulle rettigheter etter utskillelse av områder fra Adams County og Clermont County. Brown County er oppkalt etter Jacob Brown som var offiser under den britisk-amerikanske krigen. 

## Referanser


## Eksterne lenker
*
Anne-Marie

**Anne-Marie** og **Annemarie** er kvinnenavn som er sammensatt av navnene Anne og Marie. Anne er avledet av Hannah som kommer fra det hebraiske ordet for «gunst» eller «nåde», *channah*. Marie er en nordisk form av Maria som er en gresk variant av det arameiske kvinnenavnet Miriam. Den opprinnelige betydningen er omstridt, muligens «vakker» eller «den tykkfalne».

## Utbredelse
Navnet *Anne-Marie* er ganske vanlig blant annet i Belgia og Frankrike. Den sammensatte formen *Annemarie* er sjeldnere, og er mest utbredt i Tyskland og Sveits. Dobbeltnavnet *Anne Marie* er svært vanlig i Irland. Den spanske formen *Ana Maria* er svært vanlig i mange land med spansktalende befolkning. I tillegg er *Anna Maria* svært vanlig i Italia.

|}

## Kjente personer med navnet
* Anne-Marie Carl-Nielsen (1863&ndash;1945), dansk billedhugger
* Annemarie Lorentzen (1921&ndash;2008), politiker og ambassadør
* Anne Marie Ottersen (1945&ndash;), skuespiller
* Anne-Marie av Danmark (1946&ndash;), tidligere dronning av Hellas
* Anne-Marie Berglund (1952&ndash;), svensk forfatter og billedkunstner
* Anne-Marie David (1952&ndash;), fransk sanger
* Annemarie Moser-Pröll (1953&ndash;), østerriksk alpinist
* Anne-Marie Giørtz (1958&ndash;), sanger og musiker

## Referanser


## Eksterne lenker
*
Clermont County

**Clermont County** er et fylke i den amerikanske delstaten Ohio. Det ligger i sørvest i staten og det grenser mot Warren County og Clinton County i nord, Brown County i øst, Bracken County, Kentucky i sør og mot Hamilton County i vest. Det har også grense mot delstaten Kentucky i sørvest.

Clermont Countys totale areal er 1&nbsp;185 km² hvorav 15 km² er vann. I 2000 hadde fylket 177&nbsp;977 innbyggere og administrasjonssenteret ligger i byen Batavia.

Fylket ble grunnlagt i 1800 som det åttende fylket i Nordvest-Territoriet. Det er enten oppkalt etter en plass i Frankrike eller kommer det av *clear mountain*, da det ikke finnes fjell. 

I fylket ligger det meget store William H. Zimmer kullkraftverk, opprinnelig påbegynt som kjernekraftverk. Det har verdens største enkeltreaktor / turbin på mer enn 1,4 GW.

## Eksterne lenker
*
Azem Vllasi

**Azem Vllasi** (født 1948) er en kosovoalbansk politiker. Han var medlem av det jugoslaviske kommunistpartiet. Han ble leder av kommunistpartiet i Kosovo og president av Kosovo i 1986. Han var spesialrådgiver i forhandlingene om Kosovos endelige status.

## Referanser
Lussi (syngespill)

**Lussi** er en førjulsfortelling skrevet av Tor Karseth 1990. Det handler om hvordan folk forberedte seg til jul i gamle dager. Luciafeiringen er en relativt ung skikk i Norge. Før i tida var det slik at all julebakst og vasking av huset (altså alle juleforberedelser) måtte være ferdig før Lussinatta. 

Tor Karseth skrev dette spillet i 1990. Sammen med Geir Willard har han laget musikken. Dette var et av hans første skuespill, nå har han til sammen laget hele 30 forskjellige. Skuespillet Lussi har blitt oppført hvert år siden 1990 og det er Tor Karseth og Geir Willard i samarbeid med Hedmarksmuseet som har satt det opp samtlige år.

Lussi handler om fire ungdommer fra nåtida som blir tatt med av lussi og lussireia tilbake i tid. De havner i huset til en familie som er midt i den verste julestria. 

Lussi blir spilt i på Domkirkeodden på Hamar hvert år. 

## Eksterne lenker
* Lussi og Lucia &ndash; artikkel i Oppland Arbeiderblad
Hamilton County (Ohio)

**Hamilton County** er et fylke i den amerikanske delstaten Ohio. Det ligger i det sørvestlige hjørnet av staten og det grenser mot Butler County i nord, Warren County i nordøst og mot Clermont County i øst. Det har også grense mot delstatene Kentucky i sør og Indiana i vest.

Hamilton Countys totale areal er  km² hvorav 14 km² er vann. I 2000 hadde fylket  innbyggere og administrasjonssenteret ligger i byen Cincinnati. Det er Ohios tredje mest befolkede fylke.

Fylket ble grunnlagt i 1790 som det andre fylket i Nordvest-Territoriet og det har fått sitt navn etter Alexander Hamilton som var USAs første finansminister. 
## Eksterne lenker
*
Kiro Gligorov

**Kiro Gligorov** (makedonsk: *Киро Глигоров*, født 3. mai 1917 i Štip, død 1. januar 2012) var en makedonsk politiker og den første demokratiske presidenten i Republikken Makedonia.

Gligorov var utdannet jurist fra Universitetet i Beograd. Han deltok i frigjøringskrigen under okkupasjonen og gjorde karriere som politiker i det sosialistiske Jugoslavia. Han var i lederskapet for den makedonske sosialistalliansen, var parlamentsmedlem, satt i den nasjonale eksekutivkomiteen og i presidentskapet for Jugoslavia.

Gligorov satt to perioder som Republikken Makedonias president. Han gikk av som president 19. november 1999. 

## Referanser
Tito-Šubašić-avtalen

**Tito-Šubašić avtalen** (*Viški sporazum*) var et forsøk fra de alliertes side på å forene den monarkistiske regjeringen for Kongeriket Jugoslavia og de kommunistiske partisanene som hadde forsvart landet under den andre verdenskrig og var de facto ledere av de frigjorte områdene.

Den ble undertegnet på øya Vis, Kroatia 16. juni 1944 av Josip Broz (Tito), lederen av partisanene og Ivan Šubašić, kongens spesialutsending og tidligere ban av Kroatia. Den faktiske opprettelsen av den nye regjeringen skjedde ikke før 2. november 1944.
Butler County (Ohio)

**Butler County** er et fylke i den amerikanske delstaten Ohio. Det ligger sørvest i staten og det grenser mot Preble County i nord, Montgomery County i nordøst, Warren County i øst og mot Hamilton County i sør. Det har også grense mot delstaten Indiana i vest.

Butler Countys totale areal er 1&nbsp;218 km² hvorav 8 km² er vann. I 2000 hadde fylket 332&nbsp;807 innbyggere og administrasjonssenteret ligger i byen Hamilton.

Fylket ble grunnlagt i 1. mai 1803 ved utskillelse av områder fra Hamilton County. Butler County har fått sitt navn etter general Richard Butler som deltok i den amerikanske uavhengighetskrigen. 

## Referanser


## Eksterne lenker
*
Tamara de Lempicka

**Tamara de Lempicka** (født *Tamara Rozalia Gurwik-Gorska* 16. mai 1898, død 18. mars 1980 i Cuernavaca, Mexico) var en art deco-kunstmaler.

## Biografi
Det er uklart hvor og når Tamara de Lempicka ble født: noen kilder nevner «rundt 1895 i Moskva», andre nevner 1898 og Polen. Selv sa hun at hun ble født i Warszawa i 1898 eller senere. Hennes mor var Malvina Dekler, som kom fra en rik polsk bankierfamilie, men hennes far, Boris Gurwik-Gorski, var en suksessrik russisk-jødisk kjøpmann. Som attenåring giftet hun seg med greve Tadeusz de Lempicki i Sankt Petersburg og flyktet fra Den russiske revolusjon til Paris som tyveåring (eller fire- eller femogtyveåring). Tidlig på 1920-tallet begynte hun å studere kunst, og allerede i 1923 hadde hun avholdt en rekke utstillinger. I Paris fikk hun arkitekten og designeren Robert Mallet-Stevens til å innrette et kromskinnende atelier til henne.

Tamara var svært produktiv, og før sin første store utstilling, i Milano i 1925, malte hun 28 nye bilder på bare seks måneder. Snart ble hun en av de mest populære portrettmalere i sin tid, og fikk betalt omkring 50&nbsp;000 franc per portrett (omkring 14&nbsp;000 kroner den gang, kanskje ti ganger så mye i dag).

Hun ble ofte kalt art décos femme fatale og var gift to ganger (andre gang med en ungarsk-jødisk baron, Raoul Kuffner), men levde åpent som bifil. Hun hadde en datter, Marie C. Kizette de Lempicka Foxhall.

Blant kjente samlere av hennes bilder finner vi blant annet Madonna, Barbara Streisand og Jack Nicholson.

## Litteratur
* Alain Blondel, "Tamara De Lempicka: Catalogue Raisonné 1921-1979", Royal Academy Books, London 2004
* Laura Claridge, "Tamara de Lempicka: A Life of Deco and Decadence", Clarkson Potter, New York 1999
* Ellen Thormann, "Tamara de Lempicka: Kunstkritik und Künstlerinnen in Paris", Reimer, Berlin 1993

## Referanser


## Eksterne lenker
*
Ken Purvis

**Ken Purvis** (født 1948) er en norsk-britisk lege og biokjemiker som har forsket på emner om mannlig seksualitet, impotens, androgyni og fertilitet. 

Purvis er født Kenneth Purvis i England, men har bodd i Norge siden midten av 1970-tallet. Han har én engelsk og én norsk doktorgrad, og har blant annet forsket på produksjon av mannlige hormoner, impotens, fertilitet og androgyni. I 1992 opprettet han Andrologisk senter i Oslo, det eneste i sitt slag i Norden. 

Purvis har utgitt flere populærvitenskapelige bøker om de emner han har forsket på, blant annet *En guide til mannens underliv* (1991), *Mannen midt i livet – Overgang eller undergang?* (1994) og *Fra boyz til menn* (2002).

I 2018 mistet han autorisasjonen som lege etter at det ble avdekket flere grove brudd av Helsetilsynet.

## Referanser
Darke County

**Darke County** er et fylke i den amerikanske delstaten Ohio. Det ligger sørvest i staten og det grenser mot Mercer County i nord, Shelby County i nordøst, Miami County i øst, Montgomery County i sørøst og mot Preble County i sør. Det har også grense mot delstaten Indiana i vest.

Darke Countys totale areal er 1 555 km² hvorav 1 km² er vann. I år 2000 hadde fylket 53 309 innbyggere og administrasjonssenteret ligger i byen Greenville.

Fylket ble opprettet 3. januar 1809 fra utskilte områder fra Miami County og fikk fulle rettigheter 1. mars 1817.  Darke County har fått sitt navn etter general William Darke som deltok i den amerikanske uavhengighetskrigen. 

## Referanser


## Eksterne lenker
*
Erie

*Erie (Colorado) - by i Colorado
*Erie (Pennsylvania) - by i Pennsylvania
*Erie County (Pennsylvania)
*Erie County (New York) 
*Erie County (Ohio)
Kjell Almskog

**Kjell Erik Almskog** (født 1941) er norsk siviløkonom og næringslivsleder som var konsernsjef i Kværner.

Han er født i Oslo. Han tok realartium i 1959 og studentfagkurs ved Oslo Handelsgymnasium i 1961. Han tok deretter en *[[Master of Business Administration]]* (MBA) ved University of Kansas i 1964 og tilleggsutdanning ved Harvard University i 1974–1975.

Almskog var i perioden 1967–1971 ansatt hos Procter & Gamble i London. I perioden 1988–1998 var han administrerende direktør ABB i Oslo, deretter i en kortere periode Executive Vice President i ABB i Sveits og sjef for ABBs internasjonale olje- og gassvirksomhet. I tiden 1998-2001 var han konsernsjef i Kværner. I 2002 meldte Almskog sin avgang etter en maktkamp mellom ham og storaksjonær Kjell Inge Røkke. Denne avgangen fikk stor oppmerksomhet i mediene, spesielt da det ble kjent at han hadde fått en gyllen fallskjerm på 78 millioner kroner, tidenes største. 

Almskog har sittet i flere styrer, blant annet i det britiske selskapet Petrofac, norske Orkla og i maskinkonsernet Kverneland Group.

## Referanser
Mercer County (Ohio)

**Mercer County** er et fylke i den amerikanske delstaten Ohio. Det ligger vest i staten og det grenser mot Van Wert County i nord, Auglaize County i øst, Shelby County i vest og mot Darke County i sør. Det har også grense mot delstaten Indiana i vest.

Mercer Countys totale areal er  km² hvorav 26 km² er vann. I 2000 hadde fylket  innbyggere og administrasjonssenteret ligger i byen Celina.

Fylket ble opprettet 1. april 1820 og fikk fulle rettigheter 2. januar 1824. Mercer County har fått sitt navn etter general Hugh Mercer som deltok i den amerikanske uavhengighetskrigen.

## Referanser


## Eksterne lenker
*
IV (Winger-album)

***IV*** er det fjerde studioalbumet til det amerikanske rockebandet Winger. Det ble utgitt av Frontiers Records 20. oktober 2006. 

## Sporliste
# «Right Up Ahead» (Kip Winger, Reb Beach) – 5:07
# «Blue Suede Shoes» (Kip Winger, Reb Beach) – 3:46
# «Four Leaf Clover» (Kip Winger, Reb Beach) – 4:18
# «M16» (Kip Winger) – 3:57
# «Your Great Escape» (Kip Winger, Reb Beach, Paula Winger) – 3:55
# «Disappear» (Kip Winger, Reb Beach) – 3:49
# «On a Day Like Today» (Kip Winger, Reb Beach, Paula Winger) – 6:24
# «Livin' Just to Die» (Kip Winger, Reb Beach) – 3:40
# «Short Flight to Mexico» (Kip Winger, Reb Beach, Paula Winger) – 4:18
# «Generica» (Kip Winger, Reb Beach) – 6:33
# «Can't Take It Back» (Kip Winger, Reb Beach) – 5:07

## Band
* Kip Winger – vokal, bass, akustisk gitar, keyboard 
* Reb Beach – gitar, vokal
* Rod Morgenstein – trommer
* John Roth – gitar, vokal
* Cenk Eroglu – keyboards, gitar, effekter

## Kilder
* 

## Eksterne lenker
*